Aivar Pohlak

pisi|Aivar Pohlak (2009).|341x341px
pisi|309x309px|Aivar Pohlak on Eesti Jalgpalli Liidu üldkogul 2025
Aivar Pohlak (sündinud 19. oktoobril 1962) on Eesti jalgpallur, treener ja sporditegelane ning 2007. aastast Eesti Jalgpalli Liidu president.

Elukäik
Ta on lõpetanud 1980. aastal Tallinna 43. Keskkooli ja 1985. aastal Tallinna Polütehnilise Instituudi masinaehituse ökonoomika ja organiseerimise erialal. Aastatel 1986–1987 õppis ta Tartu Ülikoolis psühholoogiat.Aivar Pohlak. ESBL.

1980. aastatel kirjutas vabakutselise kirjanikuna jutte lastele, töötas ka matemaatika ning eesti keele ja kirjanduse õpetajana.Ants Talioja. Tuhala: [Harjumaa], Tallinn 2004 1990. aastate algusest on Pohlak olnud mängijate agent, samuti tegutsenud jalgpalli teleõiguste alal.

1980. aastatel oli Pohlak Tallinna Trammi- ja Trollibussivalitsuse meeskonna asutajaid, võistkond osales Tallinna meistrivõistluste III liigas. 1990. aastal asutas ta Tarbekeemia Tootmiskoondise Flora harrastusmeeskonna alusel Tallinna FC Flora jalgpalliklubi, ta on olnud selle mängiv treener ning aastatel 1990–2016 klubi president. Peale Tallinna FC Flora on Pohlak mänginud FC Lelles, Lelle Spordiklubis, FC Kuressaares, Kehtna FC Floras ja Muhumaa Jalgpalliklubis. Hooajal 1992/1993 võitis ta Eesti meistrivõistlustel hõbedamedali. Pohlak tegutses 1992. aastal ka Eesti jalgpallikoondise abitreenerina, ta oli Lilleküla jalgpallistaadioni (2001) rajajaid.

Aastast 1993 on Pohlak Eesti Jalgpalliliidu juhatuse liige, aastatel 2003–2007 oli ta asepresident ja aastast 2007 on president. Pohlak on olnud aastast 2007 Euroopa Jalgpalliliidu (UEFA) noorte- ja amatöörjalgpalli komisjoni aseesimees;Aivar Pohlak kandideerib UEFA täitevkomiteesse. sport.err.ee, 24. veebruar 2025 UEFA mängijate staatuse, üleminekute ja agentide komitee aseesimees; aastast 2023 strateegia juhtimise komitee liige ning aastast 2025 täitevkomitee liige. Aastatel 2008–2016 oli ta Rahvusvahelise Jalgpalliliidu (FIFA) ausa mängu ja sotsiaalse vastutuse komitee liigeFIFA määras Pohlaku ausa mängu komitee liikmeks. epl.delfi.ee, 5 veebruar 2008 ning aastatel 2017–2018 eetikakomisjoni liige.Aivar Pohlakust sai FIFA eetikakomisjonis Euroopa esindaja. soccernet.ee, 13. mai 2017

Aivar Pohlak on äriühingute Lilleküla Jalgpallistaadion AS, Sport&Net Grupp OÜ ja Baltic League OÜ juhatuse liige.Inforegister. 

 Poliitika 
Pohlak kandideeris 1999. aasta ja 2002. aasta kohaliku omavalitsuse volikogude valimistel Tallinna linnas Rahvaerakond Mõõdukad nimekirjas, kogus vastavalt 209 ja 313 häält, kuid valituks ei osutunud.Valimiste arhiiv.

2009. aastal osales ta kohalike omavalitsuste valimisel. Ta kandideeris Kosel valimisliidu Ühtselt nimekirjas ja pääses 146 häälega volikokku. Kokkuvõttes oli see Kose vallas paremuselt teine tulemus.KOV valimiste tulemused 2009 2013. aasta ja 2017. aasta kohaliku omavalitsuse volikogude valimistel valiti Pohlak taas Kose valla volikokku (vastavalt 119 ja 163 häälega).

Pohlak kandideeris 1999. aasta ja 2003. aasta Riigikogu valimistel Rahvaerakond Mõõdukad nimekirjas, kogus 310 ja 297 häält ning Riigikogusse valituks ei osutunud.
Tunnustus
2002 – Eesti Kultuurkapitali kehakultuuri ja spordi sihtkapitali aastapreemia (jäägitu pühendumine oma ideede elluviimisel)
2004 – FIFA 100. aastapäeva teenetemärkAivar Pohlak pälvis FIFA teenetemärgi. postimees.ee, 3. oktoober 2004
2017 – Saare maakonna teenetemärk
2019 – Eesti Vabariigi spordipreemia (jalgpalli arendaja, ajaloolise jalgpallivõistluse UEFA Superkarika korraldamise eest Tallinnas) 
2019 – Tallinna teenetemärkTeenetemärke pälvisid Krista Kaer, Aivar Pohlak ja Ivar Stukolkin eestielu.goodnews.ee, 24. aprill 2019

Isiklikku
Aivar Pohlak abiellus 1980. aastal Signega, abielu lahutati 2005. aastal.Signe Pohlak: Tajusin reaalset ohtu oma elule. ohtuleht.ee, 14. detsember 2005 Neil on neli last.

Tema poeg Siim Pohlak on Tre raadio asutaja ning Eesti Konservatiivse Rahvaerakonna poliitik.Eesti Konservatiivse Rahvaerakonna Harju- ja Rapla ringkonna esimeheks valiti Siim Pohlak Tema tütar Anni Rahula on jalgpallikohtunik. Poeg Pelle Pohlak on FC Flora president.

2012. aastal abiellus Pohlak peale 14-aastast kooselu Triin Edasiga, neil on tütar Pilleriin.Aivar Pohlak abiellus pärast 14aastast kooselu. ohtuleht.ee, 15. august 2012

 Vägivallasüüdistused 
Aivar Pohlaku abikaasa Signe Pohlak andis 2004. aastal kohtus lahutamist taotledes tunnistuse, kus ta kirjeldas, kuidas mees peksis ja alandas teda kõik kakskümmend abieluaastat.

Aivar Pohlaku suhtes algatati kriminaalmenetlus karistusseadustiku paragrahvi 122 järgi, mis käsitleb kehalist väärkohtlemist pikema aja vältel.Aivar ja Signe Pohlak jõudsid varajagamises üksmeelele. ohtuleht.ee, 8. september 2005 Põhja Politseiprefektuur leidis uurimise käigus tõendeid kahest füüsilise vägivalla episoodist – üks leidis aset 1998. aastal, teine 2000. aastal. Pohlak eitas süüdistusi, tunnistades vaid üht juhtumit, väites, et lõi naist enesekaitseks. Prokuratuur lõpetas 2005. aasta detsembris menetluse, kuna kehalise väärkohtlemise eest oli seaduse järgi võimalik vastutusele võtta vaid viie aasta jooksul ning see tähtaeg oli möödunud.

 Viited 

Kirjandus
 Peep Pahv. Vastuolude musternäide Postimees, 1. august 2009
 Piret Reiljan. Aivar Pohlak – nagu diktaator omas riigis aripaev.ee, 4. august 2017
 Taavi Eilat. Pohlak avameelses intervjuus "Pealtnägijale": mu iga kuu lõpeb nulliga. sport.err.ee, 10. jaanuar 2018
 Holger Roonemaa. Matthias Kalev. Kustutatud laenud, tasumata intressid ja 12 miljonit sulas: saladokumendid paljastavad, kuidas Aivar Pohlak jalgpalliliidu rahaga FC Florat päästis. Eesti Ekspress, 27. oktoober 2021 
 Andrei Liimets. Vastuolulisuse võrdkuju Aivar Pohlak. Ühtedele "harukordselt hea juht", teistele "manipulaatorist vanakurat". ekspress.delfi.ee, 18. juuni 2025

 Välislingid 

 Pohlak sporti juhtima?! ohtuleht, 30. oktoober 1998
 "Pohlak peksis ja alandas naist 20 aastat?" Delfi, 16. detsember 2004
 Aivar Pohlak on ähvardanud kohtunikke ja löönud koondise kaptenit Õhtuleht, 18. detsember 2004
 "KUMMALINE PERE: viiendik jalgpalliliidu liikmetest tegutseb muude spordialadega või on tühjad kestad" Õhtuleht, 11. mai 2022
 Jalgpallikohtunikud: jalkaliidu president Pohlak sekkub kohtunike määramisse, Eesti Ekspress, 03.04.2025

Kategooria:Eesti sporditegelased
Kategooria:Eesti jalgpallitreenerid
Kategooria:Tallinna FC Flora peatreenerid
Kategooria:Tallinna Tehnikaülikooli vilistlased
Kategooria:Sündinud 1962